Независимо от броя на CPU ядрата, включени в даден VPS план, нашата технология CPU Burst позволява използването на поне 8 CPU ядра, за да ускори изпълнението на всички задачи. Ако сървърът превиши своята квота за CPU потребление в рамките на два часа (квотата зависи от броя гарантирани CPU ядра), системата автоматично връща броя на ядрата обратно към броя, разрешен за текущия VPS план.
CPU потреблението се проверява на всеки два часа и ако сървърът е под своята квота за CPU потребление, системата автоматично активира CPU Burst отново, давайки му повече CPU ядра поне за следващите два часа.
Най-просто казано, когато наличните CPU ядра на сървъра не се използват напълно и има остатъчна CPU мощност, която можем да Ви дадем като CPU Burst, ние го правим и не Ви таксуваме допълнително за допълнителните CPU ядра. И дори когато CPU потреблението на даден VPS не му позволява да използва CPU Burst за даден период, този VPS продължава да се възползва от всички CPU ядра, които са включени в плана.